**Likumprojekta „Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav jāaizpilda, jo anotācijas I sadaļas 2. punkts nepārsniedz divas lapaspuses  |

|  |
| --- |
| I. Tiesību akta projekta izstrādes nepieciešamība |
|  1. | Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projekts “Starptautiskās kravu loģistikas un ostu informācijas sistēmas attīstība (SKLOIS 2)” (apstiprināts ar Ministru kabineta 2017.gada 30.augusta rīkojumu Nr.460). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Jūrlietu pārvaldes un jūras drošības likuma 7.panta pirmās daļas 4.punktu viena no Nacionālo bruņoto spēku Jūras spēku Krasta apsardzes dienesta (turpmāk – Krasta apsardzes dienests) funkcijām ir nodrošināt Kuģu satiksmes uzraudzības un informācijas datu apmaiņas sistēmas darbību. Saskaņā ar Ministru kabineta 2009.gada 4.augusta noteikumiem Nr.857 “Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” (turpmāk – MK noteikumi Nr.857) attiecīgajā sistēmā ietilpst:1. Automātiskā identifikācijas sistēma (turpmāk – AIS) – sistēma, kas automātiski sniedz informāciju par kuģi citiem kuģiem un institūcijām krastā;
2. Tālās darbības identifikācijas un sekošanas sistēma (turpmāk – LRIT sistēma) – sistēma, kas nodrošina kuģu identifikāciju un sekošanu tiem lielos attālumos;
3. nacionālā SSN sistēma – Eiropas Savienības (turpmāk – ES) SSNsistēmā integrēta valsts informācijas sistēma, kas nodrošina apmaiņu ar kuģošanas informāciju.

Saskaņā ar MK noteikumu Nr.857 2.2 punktu piekļuvi nacionālajai SSN sistēmai un tās integrāciju ar citām sistēmām nodrošina Starptautiskā kravu loģistikas un ostu informācijas sistēma (turpmāk – SKLOIS). Saskaņā ar MK noteikumu Nr.857 22.2 punktu SKLOIS pārzinis ir Satiksmes ministrija, kas SKLOIS atbilstību noteikumu prasībām un savietojamību ar ESSSNsistēmu nodrošina sadarbībā ar Krasta apsardzes dienestu.  2017.gada 30.augustā Ministru kabinets apstiprināja un iekļāva informācijas un komunikācijas tehnoloģiju mērķarhitektūras 37.0. versijā projektu “Starptautiskās kravu loģistikas un ostu informācijas sistēmas attīstība (SKLOIS 2)” (turpmāk – SKLOIS 2 projekts). 2017.gada 27.oktobrī SKLOIS 2 projekta iesniegumu apstiprināja Centrālā finanšu un līgumu aģentūra. Cita starpā SKLOIS 2 projekts paredz atteikties no pašreiz normatīvajos aktos nostiprinātā risinājuma – nacionālā SSN sistēma kā valsts informācijas sistēma un SKLOIS kā valsts informāciju sistēmu savietotājs. Tā vietā ir paredzēts abas sistēmas integrēt vienotā valsts informācijas sistēmā ar vienotu nosaukumu (SKLOIS) un vienotu pārzini (Satiksmes ministriju), integrētās sistēmas turētāja funkciju nododot valsts akciju sabiedrībai “Latvijas Jūras administrācija” (turpmāk – Latvijas Jūras administrācija) un atbilstoši precizējot normatīvo regulējumu. Ar likumprojektu tiek uzsākta attiecīgā normatīvā regulējuma precizēšana, proti:1. tiek nostiprināts Satiksmes ministrijas pienākums pildīt SKLOIS pārziņa funkcijas (likumprojekta 2.pants);
2. tiek nostiprināts Latvijas Jūras administrācijas pienākum pildīt SKLOIS turētāja funkcijas (likumprojekta 3.panta pirmā daļa). Atbilstoša Krasta apsardzes dienesta funkcija tiek svītrota (likumprojekta 4.panta pirmā daļa);
3. tiek svītrots deleģējums, uz kura pamata ir izdoti MK noteikumi Nr.857 (likumprojekta 6.pants), tā vietā paredzot divus jaunus deleģējumus – vienu attiecībā uz SKLOIS, otru attiecībā uz AIS un LRIT sistēmu. Papildus tam tiek sniegts visu šo sistēmu vispārīgs skaidrojums (likumprojekta 5.pants).

Uzdevumu pildīt SKLOIS turētāja funkcijas paredzēts deleģēt primāri ar līgumu, kuru Satiksmes ministrija slēdz ar SKLOIS 2 projekta dokumentācijā norādīto privātpersonu – Latvijas Jūras administrāciju (likumprojekta 2.pants un 3.panta pirmā daļa). Cita starpā tas nozīmē, ka SKLOIS turētāja funkciju pildīšana būs atkarīga no deleģēšanas līguma esamības un tajā noteikto saistību izpildes.  Vienlaikus tiek tehniski precizētas tiesību normas, kas nosaka ar AIS un LRIT sistēmu saistītās Latvijas Jūras administrācijas un Krasta apsardzes dienesta funkcijas, cita starpā nodrošinot, ka šīs tiesību normas atbilst praksei, kas izveidojusies MK noteikumu Nr.857 piemērošanas rezultātā (likumprojekta 3.panta otrā daļa un 4.panta otrā un trešā daļa). Tehniski precizēta tiek arī Jūrlietu pārvaldes un jūras drošības likuma 4.panta otrā daļa, ņemot vērā, ka ar aizsardzības ministra 2017.gada 19.jūnija pavēli Nr.98 ir mainīts šajā daļā minētās Nacionālo bruņoto spēku struktūrvienības nosaukums – no “Jūras spēku flotile” uz “Jūras spēki” (likumprojekta 1.pants). Pašlaik tiek plānots, ka Latvijas Jūras administrācija par SKLOIS turētāju kļūs 2019.gada 1.janvārī. Līdz šim brīdim ir nepieciešams saglabāt pastāvošo regulējumu. Tādēļ likumprojektā ir noteikts, ka likuma 2.-6. pants stājas spēkā 2019.gada 1.janvārī.  |
|  3. | Projekta izstrādē iesaistītās institūcijas un publiskas personas kapitālsabiedrības |  Satiksmes ministrija sadarbībā ar Latvijas Jūras administrāciju. |
|  4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, Krasta apsardzes dienests, Latvijas Jūras administrācija un SKLOIS/SSN sistēmas lietotāji. |
|  2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertā tiesiskā regulējuma rezultātā:1. Krasta apsardzes dienestam administratīvais slogs samazināsies – no 2019.gada 1.janvāra dienestam vairs nebūs jānodrošina SKLOIS/SSN sistēmas darbība;
2. Latvijas Jūras administrācijai administratīvais slogs palielināsies – no 2019.gada 1.janvāra administrācijai būs jānodrošina SKLOIS darbība.
 |
|  3. | Administratīvo izmaksu monetārs novērtējums | Projekts šo jomu neskar.  |
|  4. | Atbilstības izmaksu monetārs novērtējums | Projekts šo jomu neskar. |
|  5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  448 590 | 0 | 407 220 | 0 | 407 220 | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumiSatiksmes ministrijaAizsardzības ministrija |  448 590199 819248 771 | 000 | 407 220158 449248 771 | 0248 771-248 771 | 407 220158 449248 771 | 0248 771-248 771 | 0248 771-248 771 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets |  0 | 0 | 0 | 0 | 0 | 0 | 0 |
| 2. Budžeta izdevumi |  448 590 | 0 | 407 220 | 0 | 407 220 | 0 | 0 |
| 2.1. valsts pamatbudžetsSatiksmes ministrijaAizsardzības ministrija | 448 590199 819248 771 | 000 | 407 220158 449248 771 | 0248 771-248 771 | 407 220158 449248 771 | 0248 771-248 771 | 0248 771-248 771 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets |  0 | 0 | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |  0 |  0 |  0 |  0 |  0 |  0 |
| 5. Precizēta finansiālā ietekme |  X |  0 |  X |  0 |  X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Satiksmes ministrijas bāzes izdevumos 2019.-2021.gadam budžeta programmā 05.00.00 “Starptautiskā kravu loģistikas un ostu informācijas sistēmas uzturēšana”  ir paredzēts finansējums 158 449 *euro* apmērā ik gadu. Aizsardzības ministrijas budžeta apakšprogrammā 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” paredzēto funkciju nodrošināšanai 2018.gadā un turpmāk ir paredzēts finansējums 248 771 *euro* apmērā (2016.gada neatliekamais pasākums “Nacionālo bruņoto spēku kaujas spēju celšana”). Minētais finansējums tika piešķirts un tiek izmantots SKLOIS uzturēšanai un darbības nodrošināšanai. Plānots, ka Aizsardzības ministrijas finansējums no budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” sākot ar 2019.gadu tiks pārdalīts uz Satiksmes ministrijas budžeta apakšprogrammu 05.00.00 “Starptautiskā kravu loģistikas un ostu informācijas sistēmas uzturēšana”,  un tam nav ietekme uz valsts budžetu. Finansējums tiks tālāk nodots Latvijas Jūras administrācijai SKLOIS turētāja funkciju nodrošināšanai. Latvijas Jūras administrācijai netiks nodota tikai tā finansējuma daļa, kas nepieciešama pašai Satiksmes ministrijai SKLOIS pārziņa funkciju veikšanai, tas ir, finansējums apjomā, kas pašlaik paredzēts budžeta programmā 05.00.00 “Starptautiskā kravu loģistikas un ostu informācijas sistēmas uzturēšana”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Aizsardzības ministrijai (Krasta apsardzes dienests) sākot ar 2019.gadu samazināsies amata vietu skaits par 12 amata vietām. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Likumprojektā ir paredzēts pilnvarojums Ministru kabinetam:1. pieņemt noteikumus par SKLOIS;
2. pieņemt noteikumus par AIS un LRIT sistēmu.

 Noteikumos par SKLOIS paredzēts ietvert tiesību normas, kas nosaka SKLOIS iekļaujamo informāciju un tās aprites (ierosināšanas, radīšanas, apkopošanas, uzkrāšanas, apstrādāšanas, izmantošanas un iznīcināšanas) kārtību, SKLOIS lietotājus, kārtību, kādā tiem tiek piešķirtas un anulētas piekļuves tiesības, kā arī šo tiesību apjomu. Būtībā attiecīgajos noteikumos paredzēts ietvert pašlaik MK noteikumos Nr.857 ietverto regulējumu attiecībā uz SSN sistēmu un SKLOIS, precizējot šo regulējumu tikai tiktāl, ciktāl tas nepieciešams, ņemot vērā, ka divu sistēmu vietā turpmāk būs viena, kuras pārzinis būs Satiksmes ministrija, bet turētājs – Latvijas Jūras administrācija. Līdz ar jauno noteikumu spēkā stāšanos Latvijas Jūras administrācija kļūs par SKLOIS nacionālo kompetento institūciju, bet Krasta apsardzes dienests – par vienu no SKLOIS vietējām kompetentajām institūcijām, kas sistēmu lieto, lai veiktu noteiktas šo institūciju kompetencē esošās funkcijas, piemēram, ostu formalitāšu ievērošanas kontroli saskaņā ar Ministru kabineta 2012.gada 15.maija noteikumiem Nr.339 “Noteikumi par ostu formalitātēm”. Noteikumos par AIS un LRIT sistēmu paredzēts ietvert pašlaik MK noteikumos Nr.857 ietverto regulējumu attiecībā uz šīm sistēmām, nemainot regulējuma būtību, proti, noteikumos plānots regulēt šādus jautājumus:1) AIS krasta sakaru tīkla darbības nodrošināšanas kārtību, kā arī AIS datu izmantošanas un aprites kārtību;2) LRIT sistēmas darbības nodrošināšanas kārtību, tai skaitā sistēmā iesaistīto personu pienākumus. Pašlaik MK noteikumos Nr.857 ietverto regulējumu plānots nodalīt divos atsevišķos noteikumos tādēļ, ka SKLOIS pēc savas būtības ievērojami atšķiras no AIS un LRIT sistēmas – SKLOIS ir vienota loga sistēma, kuras primārais mērķis ir atvieglot jūras satiksmi, bet AIS un LRIT sistēma ir kuģu identifikācijas un sekošanas sistēmas, kuru primārais mērķis ir nodrošināt kuģošanas drošību.  Ņemot vērā, ka SKLOIS 2 projekts paredz un likumprojekts nostiprina SKLOIS un SSNsistēmas integrāciju vienotā informācijas sistēmā (SKLOIS), ir nepieciešams veikt tehniska rakstura grozījumus (aizstāt atsauces uz SSN sistēmu ar atsaucēm uz SKLOIS) šādos tiesību aktos:1. Ministru kabineta 2012.gada 15.maija noteikumos Nr.339 „Noteikumi par ostu formalitātēm”;
2. Ministru kabineta 2010.gada 21.decembra noteikumos Nr.1164 „Ostas valsts kontroles kārtība”;
3. Ministru kabineta 2015.gada 22.decembra noteikumos Nr.746 „Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību”;
4. Ministru kabineta 2002.gada 8.oktobra noteikumos Nr.455 „Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība”.

 Šajā punktā minētos jaunos Ministru kabineta noteikumus, kā arī grozījumus esošajos Ministru kabineta noteikumos plānots izstrādāt termiņā, kas ļaus tiem stāties spēkā 2019.gada 1.janvārī, kad stāsies spēkā likumprojekta 2.-6. pants un attiecīgi par SKLOIS turētāju kļūs Latvijas Jūras administrācija.  |
| 2. | Atbildīgā institūcija | Satiksmes ministrija. |
| 3. | Cita informācija | Ņemot vērā, ka SKLOIS 2 projekts paredz un likumprojekts nostiprina SKLOIS un SSN sistēmas integrāciju vienotā informācijas sistēmā (SKLOIS), integrētās sistēmas turētāja funkciju nododot Latvijas Jūras administrācijai, ir nepieciešams ne tikai precizēt atbilstošus tiesību aktus, bet arī pārslēgt pašlaik saskaņā ar MK noteikumu Nr.857 28.2. apakšpunktu noslēgtos līgumus ar sistēmas lietotājiem. Attiecīgo līgumu pārslēgšanas termiņus un kārtību paredzēts atrunāt plānoto Ministru kabineta noteikumu par SKLOIS noslēguma jautājumos. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Projekts šo jomu neskar. |
|  2. | Citas starptautiskās saistības | Projekts šo jomu neskar. |
|  3. | Cita informācija | Ar Jūrlietu pārvaldes un jūras drošības likuma normām, ko likumprojekts paredz grozīt, Latvijā ir pārņemtas/ieviestas/izpildītas atsevišķas šādu Eiropas Savienības un starptautisko tiesību aktu normas:* Eiropas Parlamenta un Padomes 2002.gada 27.jūnija Direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK;
* 1965.gada Konvencija par starptautiskās jūras satiksmes atvieglošanu;
* 1974.gada Starptautiskā konvencija par cilvēku dzīvības aizsardzību uz jūras.

Ņemot vērā, ka likumprojekts neparedz atteikties ne no vienas funkcijas/saistības (paredz vienīgi noteiktu funkciju/saistību izpildes pārdali starp Krasta apsardzes dienestu un Latvijas Jūras administrāciju), ar likumprojektu tiek nodrošināta visu jau uzņemto saistību izpildes nepārtrauktība. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | 2018.gada 5.janvārī likumprojekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (<http://www.sam.gov.lv/satmin/content/?cat=553>). Tādējādi savus priekšlikumus par likumprojektu varēja izteikt ikviena ieinteresētā persona. |
|  3. | Sabiedrības līdzdalības rezultāti | Komentāri par likumprojektu netika saņemti. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Satiksmes ministrija, Krasta apsardzes dienests un Latvijas Jūras administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta ietekmē:1. Krasta apsardzes dienesta funkcijas sašaurinās – no 2019.gada 1.janvāra dienestam vairs nebūs jānodrošina SKLOIS/SSN sistēmas darbība;
2. Latvijas Jūras administrācijas funkcijas paplašinās – no 2019.gada 1.janvāra administrācijai būs jānodrošina SKLOIS darbība.

Saistībā ar projekta izpildi Latvijas Jūras administrācijai būs nepieciešami papildu cilvēkresursi. Attiecīgie cilvēkresursi tiks piesaistīti, izmantojot finansējuma, ko paredzēts pārņemt no Aizsardzības ministrijas (skat. anotācijas III sadaļu). Veidot jaunas institūcijas vai likvidēt vai reorganizēt esošās nebūs nepieciešams. |

|  |  |  |
| --- | --- | --- |
| 3. | Cita informācija | Nav. |

Satiksmes ministrs U.Augulis

Vīza: valsts sekretārs K.Ozoliņš

26.04.2018. 9:27

2212

A.Logina, 67062133

anete.logina@lja.lv

O.Magone, 67028042

olita.magone@sam.gov.lv